Mister International 2023 ณใจกลางกรุงเทพมหานคร

หล่อแซ่บแบบนี้ใครจะทนไหว

สาว ๆ เป็นยังไงกันบ้างเมื่อหนุ่มฮ็อตจาก 36 ประเทศมารวมตัวกันที่ประเทศไทยเพื่อเก็บตัวในการร่วมกิจกรรมการประกวด Mister International 2023 Present by Chat Cosmetics

Mister International ถือเป็นกิจกรรมการประกวดชายงามที่ก่อตั้งครั้งแรกในปี ค.ศ. 2006 โดยมีประเทศสิงคโปร์เป็นเจ้าภาพในปีแรก สำหรับปีนี้เป็นการประกวดครั้งที่ 3 และประเทศไทยได้มีโอกาสเป็นเจ้าภาพ ซึ่งถือเป็นโอกาสที่ดีมากสำหรับไทยเองที่จะได้ผลักดัน Soft Power ที่น่าสนใจของประเทศ เช่น อาหารและวัฒนธรรม ให้ดังไปสู่เวทีโลก

ในช่วงวันที่ 9-13 กันยายน 2023 จะเป็นช่วงการเก็บตัว และออกไปเรียนรู้สิ่งต่าง ๆ ที่น่าสนใจของประเทศไทย โดยในเช้าวันแรก หนุ่มทั้ง 36 คนต้องออกเดินทางสู่จังหวัดอยุธยา เมื่อถึงที่หมายก็มีชาวบ้านออกมาให้การต้อนรับอย่างอบอุ่น พร้อมกับมีนายกอุ๊ หรือ นายวัชรพงศ์ ระดมสิทธิพัฒน์ นำขบวนพาหนุ่ม ๆ ไปสักการะไหว้ศาลหลักเมืองเพื่อเอาฤกษ์เอาชัย จากนั้นไปต่อที่ ตลาดหลวงปู่ทวด ที่ถือเป็นตลาดแหล่งท่องเที่ยวชื่อดัง